งาน ดอกไม้เพื่อพ่อ+ ตลาดนัด คลองผดุง
วันเสาร์ที่ 14 ตุลาคม 2560 ใกล้วันส่งเสด็จในหลวง ร.9 สู่สวรรคาลัย วันถวายพระเพลิงพระบรมศพ วันที่ 26 ตุลาคม เข้ามาทุกขณะ และจากนี้ไปก็เหลืออีกเพียง 12 วันเท่านั้น,รายการ เสาร์สารพัน ขอเชิญชวนท่านผู้อ่านเตรียมตัวเตรียมใจ รอวันอันสำคัญยิ่งวันหนึ่งของชีวิต และขอเชิญร่วมงานที่พสกนิกรพร้อมใจกันจัดขึ้นเพื่อถวายอาลัยและถวายบังคมลาดังนี้,มูลนิธิมิราเคิลออฟไลฟ์ฯ ร่วมกับ กทม. และชุมชน ปากคลองตลาด ร่วมจัดกิจกรรม ดอกไม้เพื่อพ่อจากหัวใจชาวดอกไม้ทั่วประเทศ เพื่อน้อมรำลึกในพระมหากรุณาธิคุณในหลวง ร.9 โดยจะประดิษฐ์ซุ้มดอกไม้จำนวน 6 ซุ้มตระการตาตลอดระยะทาง 400 เมตร ตั้งแต่ ลานปฐมบรมราชานุสรณ์รัชกาลที่ 1 เชิงสะพานพุทธ จนถึง หน้าสถานีตำรวจนครบาลพระราชวัง 21-27 ตุลาคมนี้ อย่าลืมแวะไปเช็กอินด้วย,สยามพิวรรธน์ ร่วมกับ จิรนันท์ พิตรปรีชา ประธานกลุ่ม ช่างภาพสห+ภาพอนุสรณ์สถานแห่งชาติ และนิตยสาร Lonely Planet จัดนิทรรศการแห่งความทรงจำ นิรันดร์ในดวงใจ แสดงวัตถุจำลองสัญลักษณ์แทนพระองค์ ร.9 พร้อมพระบรมฉายาลักษณ์จากฝีมือช่างภาพชั้นนำ อาทิ รชฏ วิสราญกุล และ วสันต์ วณิชชากร ฯลฯ กว่า 180 ภาพ ที่ ฮอลล์ ออฟเฟม ชั้น M ศูนย์การค้า สยามพารากอน 16-27 ต.ค.,ศูนย์การค้า เมกา บางนา จัดทำเข็มกลัดภาพวาดในหลวงรัชกาลที่ 9 ขณะทรงปฏิบัติพระราชกรณียกิจ ออกแบบโดย ครูปาน สมนึก คลังนอก รวม 3 ภาพ เพื่อมอบให้แก่ลูกค้าของศูนย์การค้าเมกา บางนา แจกอย่างไร? รับอย่างไร? หารายละเอียดที่ ,www.mega-bangna.com,  หรือโทรศัพท์ 0-2105-1000 ถึง 31 ตุลาคมนี้,ฝ่ายประชาสัมพันธ์ของ GMM GRAMMY แจ้งมา ได้จัดทำ CD บทเพลงพระราชนิพนธ์ ชุด ในดวงใจนิรันดร รวม 24 เพลงพระราชนิพนธ์ ขับร้องโดย 23 ศิลปินแกรมมี่ อาทิ ธงไชย แมคอินไตย์, นันทิดา แก้วบัวสาย, คริสติน่า อากีล่าร์, ใหม่ เจริญปุระ ฯลฯ เสร็จเรียบร้อยแล้ว ส่วนอีกชุด เป็นการร่วมมือระหว่างแกรมมี่ กับโอปะเรเตอร์ ทุกเครือข่ายทั้ง AIS, DTAC และ Trumove H คัดสรร 50 บทเพลง ให้ประชาชนดาวน์โหลดเพลงรอสาย เพลงของพ่อ ฟรี ดูรายละเอียดที่ ,www.gmember.com,  ตั้งแต่วันนี้-31 มกราคม,สำหรับงานทั่วๆไปที่น่าสนใจสัปดาห์นี้ ขอย้ำอีกครั้ง งาน วันปลาสวยงามแห่งชาติ ครั้งที่ 14 ยังมีวันนี้ (เสาร์ 14 ต.ค.) ถึงพรุ่งนี้ (อาทิตย์ 15 ต.ค.) อีก 2 วันเท่านั้น ที่ เดอะมอลล์บางกะปิ คนรักปลาสวยงามห้ามพลาด และเด็กๆก็ไม่ควรพลาด มีสัตว์บกน่ารักๆมาให้ดู ประชันกับสัตว์น้ำหลายชนิด,ใกล้ถึง เทศกาลกินเจ อีกแล้ว แลคตาซอย ผลิตภัณฑ์นมถั่วเหลือง อาหารเจ 100 เปอร์เซ็นต์ ประกาศร่วมสนับสนุนแคมเปญ เจรวมใจ 2017 ที่จะจัดในศูนย์การค้าเซ็นทรัลเวิลด์, เซ็นทรัลพลาซา และเซ็นทรัลเฟสติวัล ทุกสาขา ตลอดเทศกาลกินเจปีนี้ 20-28 ต.ค.,ตลาดนัดผู้ประกอบการสานพลัง ประชารัฐ รวมพล สินค้า ชุมชนรวมใจ โดยสำนักงานกองทุนหมู่บ้านและชุมชนเมืองแห่งชาติ ณ ตลาดคลองผดุงกรุงเกษม (ข้างทำเนียบรัฐบาล) เริ่มมาตั้งแต่ 3 ต.ค. และจะมีไปจนถึง 24 ต.ค. ทุกวัน 09.00-19.00 น. พบกับร้านค้ามากกว่า 150 ร้านค้า ผลัดเวียนกันนำสินค้าชุมชนมาจำหน่ายตลอดงานมีทั้งหมด 5 โซน ได้แก่ อาหาร เครื่องดื่ม, สินค้าเกษตร, สมุนไพร, เสื้อผ้าแฟชั่นและเครื่องประดับ, อุปกรณ์แต่งบ้านและของใช้ในบ้าน ใครยังไม่เคยแวะไป ขอเชิญสักครั้งจะติดใจ,ข่าวหนังสือส่งท้ายสัปดาห์นี้ เริ่มด้วย ผจญภัยคลองท่าลาด บันทึกการไปพายเรือคยักในคลองท่าลาด ของ ปริญญา เทวานฤมิตรกุล หนังสือเชิงอนุรักษ์ แต่อ่านได้อย่างเพลิดเพลินตลอดเล่ม จากสำนักพิมพ์บ้านหนังสืออยู่ในกาลเวลา โดย นิเวศน์ กันไทยราษฎร์ รวม 17 เรื่องสั้นคัดสรรจาก 200 เรื่อง พร้อม 12 ทัศนะผู้เชี่ยวชาญในวงวรรณกรรม (สำนักพิมพ์แสงดาว)ส่วนเล่มนี้ มงกุฎแก้ว รวมผลงาน 16 กวีไทยร่วมสมัย โดย สถาบันกวีไทย เห็นวางตามร้านหนังสือไหนช่วยอุดหนุนด้วย ฝีมือนักกลอนดังรุ่นเดอะทั้งเล่ม อาทิ นิภา บางยี่ขัน, ประยอม ซองทอง, นภาลัย (ฤกษ์ชนะ) สุวรรณธาดา และชื่อนี้หลายท่านคงไม่รู้ว่าเป็นนักกลอนเก่า พิเชษฐ พันธุ์วิชาติกุลมาแว้วจ้า ย้อนเวลาขึ้นเป็นอ๋อง ภาค 2 ฝีมือ เยี่ยกวน เจียระไนโดย น.นพรัตน์ จบภาคแรกปุ๊บ ภาค 2 ตามมาทันที ข่าวว่าภาคนี้ 12 เล่มจบ.,ซูม
วันเสาร์ที่ 14 ตุลาคม 2560 ใกล้วันส่งเสด็จในหลวง ร.9 สู่สวรรคาลัย วันถวายพระเพลิงพระบรมศพ วันที่ 26 ตุลาคม เข้ามาทุกขณะ และจากนี้ไปก็เหลืออีกเพียง 12 วันเท่านั้น
ดอกไม้เพื่อพ่อ,ตลาดนัด,วันปลาสวยงามแห่งชาติ,เหะหะพาที,ซูม